CELEX: 62007CB0440
Language: el
Date: 2010-06-09 00:00:00
Title: Υπόθεση C-440/07: Διάταξη του Δικαστηρίου της 9ης Ιουνίου 2010 — Ευρωπαϊκή Επιτροπή κατά Schneider Electric SA, Ομοσπονδιακής Δημοκρατίας της Γερμανίας, Γαλλικής Δημοκρατίας (Αίτηση αναιρέσεως — Μερική ακύρωση της προσβαλλομένης αποφάσεως — Διαφορά ώριμη προς εκδίκαση — Εξωσυμβατική αρμοδιότητα της Κοινότητας — Εκτίμηση της ζημίας)

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/13
            
         
      Διάταξη του Δικαστηρίου της 9ης Ιουνίου 2010 — Ευρωπαϊκή Επιτροπή κατά Schneider Electric SA, Ομοσπονδιακής Δημοκρατίας της Γερμανίας, Γαλλικής Δημοκρατίας
      (Υπόθεση C-440/07) (1)
      
      (Αίτηση αναιρέσεως - Μερική ακύρωση της προσβαλλομένης αποφάσεως - Διαφορά ώριμη προς εκδίκαση - Εξωσυμβατική αρμοδιότητα της Κοινότητας - Εκτίμηση της ζημίας)
      (2010/C 288/20)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωποι: M. Petite, F. Arbault, Τ. Χριστοφόρου, R. Lyal και C-F Durand)
      
         Αντίδικοι κατ’ αναίρεση: Schneider Electric SA (εκπρόσωποι: M. Pittie και A. Winckler, δικηγόροι), Ομοσπονδιακή Δημοκρατία της Γερμανίας, Γαλλική Δημοκρατία
      
         Αντικείμενο
      
      Αίτηση αναιρέσεως κατά της αποφάσεως του Πρωτοδικείου (τέταρτο πενταμελές τμήμα) της 11ης Ιουλίου 2007, Τ-351/03, Schneider Electric SA κατά Επιτροπής, με την οποία το Πρωτοδικείο υποχρέωσε την Ευρωπαϊκή Κοινότητα, αφενός, να αποδώσει τις δαπάνες στις οποίες υποβλήθηκε η Schneider Electric για να συμμετάσχει στην επανάληψη της διαδικασίας ελέγχου της πράξεως συγκεντρώσεως, η οποία έλαβε χώρα μετά την έκδοση των αποφάσεων του Πρωτοδικείου της 22ας Οκτωβρίου 2002, T-310/01 και T-77/02, Schneider Electric κατά Επιτροπής, και, αφετέρου, να αποκαταστήσει, κατά τα δύο τρίτα, τη ζημία που υπέστη η Schneider Electric κατά το ποσό της μειώσεως της τιμής εκχωρήσεως της Legrand SA, την οποία η Schneider Electric αναγκάσθηκε να συμφωνήσει με τον εκδοχέα σε αντιστάθμισμα για τη μετάθεση της προθεσμίας υλοποιήσεως της πωλήσεως της Legrand έως τις 10 Δεκεμβρίου 2002 — Προϋποθέσεις θεμελιώσεως της εξωσυμβατικής ευθύνης της Κοινότητας — Έννοιες του πταίσματος, της ζημίας και της άμεσης αιτιώδους συνάφειας μεταξύ του πταίσματος και της ζημίας — «Κατάφωρη» παραβίαση του κοινοτικού δικαίου επηρεάζουσα το κύρος διαδικασίας ελέγχου του συμβατού μιας πράξεως συγκεντρώσεως με την κοινή αγορά
      
         Διατακτικό
      
      Το Δικαστήριο διατάσσει:
      
                  1)
               
               
                  Το ποσό της προς αποκατάσταση που ζημίας που αναφέρεται στη σκέψη 3 της αποφάσεως του Δικαστηρίου των Ευρωπαϊκών Κοινοτήτων, της 16ης Ιουλίου 2009, C-440/07 P, Επιτροπή κατά Schneider Electric (η οποία δεν έχει ακόμη δημοσιευτεί στη Συλλογή), ορίζεται σε 50 000 ευρώ.
               
            
                  2)
               
               
                  Απορρίπτει την αίτηση της Schneider Electric SA σχετικά με τα δικαστικά έξοδα.
               
            
         (1)  ΕΕ C 22 της 26.1.2008.